open-index/open-wikipedia-markdown huggingface dataset:
From the Gutter to the Stage

**From the Gutter to the Stage** είναι ο τίτλος της συλλογής τραγουδιών του αμερικάνικου heavy metal συγκροτήματος Savatage, η οποία κυκλοφόρησε τον Δεκέμβριο του 1995 μέσω της δισκογραφικής εταιρείας "JVC Victor". Η συλλογή επανεκδόθηκε σε μορφή διπλού CD στις 2 Μαΐου 2000 με τέσσερα επιπλέον κομμάτια.
Η συλλογή δεν περιλαμβάνει τραγούδια από τα δύο τελευταία άλμπουμ των Savatage, "*[[The Wake of Magellan]]*" και "*[[Poets and Madmen]]*".

## Τραγούδια
1. **Sirens (Live)** *(C.Oliva, J.Oliva)* - 3:50
2. **Power of the Night** *(J.Oliva)* - 4:21
3. **Prelude to Madness** *(C.Oliva, O'Neill)* - 3:12
4. **Hall of the Mountain King** *(Grieg, C.Oliva, J.Oliva, Middleton, O'Neill)* - 5:33
5. **24 Hours Ago** *(C.Oliva, J.Oliva, Middleton, O'Neill)* - 4:55
6. **Gutter Ballet** *(J.Oliva, C.Oliva, O'Neill))* - 6:19
7. **When the Crowds Are Gone** *(J.Oliva, C.Oliva, O'Neill)* - 5:45
8. **Silk and Steel** *(C.Oliva, Silver)* - 2:47
9. **New York City Don't Mean Nothing** *(J.Oliva, C.Oliva, O'Neill)* - 4:03
10. **Agony and Ecstasy** *(J.Oliva, C.Oliva, O'Neill)* - 3:34
11. **Believe** *(J.Oliva, C.Oliva, O'Neill)* - 5:41
12. **Edge of Thorns** *(J.Oliva, C.Oliva, O'Neill)* - 5:56
13. **Chance** *(J.Oliva, O'Neill)* - 7:49
14. **Mozart and Madness** *(Mozart, J.Oliva, O'Neill)* - 5:02
15. **One Child** *(J.Oliva, O'Neill)* - 5:14

### Bonus κομμάτια της επανέκδοσης
16. **Shotgun Innocence** *(J.Oliva)* - 3:31
17. **Forever After** *(J.Oliva, C.Oliva, O'Neill)* - 4:19
18. **This is Where You Should Be** *(J.Oliva)* - 4:55
19. **D.T. Jesus** *(J.Oliva, C.Oliva, O'Neill)* - 4:53

## Τα μέλη του συγκροτήματος
To "*From the Gutter to the Stage*" ηχογραφήθηκε από τους εξής μουσικούς:
* Ζακ Στίβενς - φωνητικά
* Κρις Όλιβα - κιθάρα
* Άλεξ Σκόλνικ - κιθάρα
* Κρις Κάφερι - κιθάρα
* Αλ Πιτρέλλι - κιθάρα
* Τζόνι Λι Μίντλτον - μπάσο
* Τζον Όλιβα - πλήκτρα, φωνητικά, κιθάρα, τύμπανα
* Κιθ Κόλινς - μπάσο
* Στιβ Γουόχολζ - τύμπανα
* Τζεφ Πλέιτ - τύμπανα

## Πηγές
* From the Gutter to the Stage - Savatage | Songs, Reviews, Credits, Awards | AllMusic
* Savatage - From the Gutter to the Stage - Encyclopaedia Metallum: The Metal Archives
* Review: "Savatage: From the Gutter to the Stage" - Sea of Tranquility
* Επανέκδοση του 2000

Κατηγορία:Δισκογραφία των Savatage
Κατηγορία:Άλμπουμ του 1995
DIA

[thumb|261px|Το αρχηγείο της DIA, από τον ποταμό [Ποτόμακ ποταμός|Ποτόμακ, στην Ουάσινγκτον.]]
Η **Στρατιωτική Υπηρεσία Πληροφοριών** (αγγλικά: *Defense Intelligence Agency*, **DIA**) είναι ομοσπονδιακή υπηρεσία πληροφοριών των ΗΠΑ, στο πλαίσιο του Υπουργείου Άμυνας των Ηνωμένων Πολιτειών. Λειτουργεί ως κύρια οργάνωση στρατιωτικής κατασκοπείας της χώρας στο εξωτερικό.

Ως ένα από τα βασικά μέλη της Κοινότητας Υπηρεσιών Πληροφοριών των ΗΠΑ (IC), η υπηρεσία ενημερώνει τους πολιτικούς άμυνας και στρατιωτικούς σχετικά με τις στρατιωτικές προθέσεις και τις δυνατότητες ξένων κυβερνήσεων και μη κρατικών φορέων, ενώ παρέχει επίσης υπηρεσίες βοήθειας και συντονισμού σε μεμονωμένες στρατιωτικές μονάδες πληροφοριών και σε στρατιώτες. Ο ρόλος του οργανισμού περιλαμβάνει τη συλλογή και την ανάλυση ξένων πληροφοριών σχετικών με την στρατιωτική άμυνα. Στο πλαίσιο των εθνικών αρμοδιοτήτων της IC, η DIA παρέχει τακτικά πληροφορίες για την καθημερινή σύντομη ενημέρωση του Προέδρου Των ΗΠΑ.

Παρόλο που η DIA έχει οριστεί από το Υπουργείο Άμυνας ως υπηρεσία υποστήριξης μάχης, τα δύο τρίτα των 17.000 εργαζομένων της είναι απλοί πολίτες και οι δραστηριότητες των μυστικών υπηρεσιών της για την υποστήριξη του εθνικού στρατηγικού σχεδιασμού των ΗΠΑ εκτείνονται πολύ πέρα από τις εμπόλεμες ζώνες - σε εκατοντάδες θέσεις σε περίπου 140 χώρες. Ειδικεύεται κυρίως στη συλλογή και ανάλυση πληροφοριών που προέρχονται από ανθρώπινες πηγές (HUMINT) και έχει δική της Μυστική Υπηρεσία. Έχει επίσης οριστεί ως εθνικός διαχειριστής για την συλλογή και μέτρηση πληροφοριών MASINT.

Ιδρύθηκε το 1961 κατά την Προεδρία του Τζον Κένεντι από τον υπουργό Άμυνας Ρόμπερτ ΜακΝαμάρα. Ήταν στην πρώτη γραμμή των προσπαθειών των μυστικών υπηρεσιών των ΗΠΑ στον Ψυχρό Πόλεμο εναντίον της Σοβιετικής Ένωσης. Λόγω της ευαίσθητης φύσης των εργασιών της, η οργάνωση κατασκόπων έχει εμπλακεί σε πολλές διαμάχες που σχετίζονται με τις δραστηριότητες της για τη συλλογή πληροφοριών, το ρόλο της σε υποτιθέμενα βασανιστήρια και την κακομεταχείριση των πιθανών πηγών πληροφοριών, καθώς και τις προσπάθειες για την επέκταση των δραστηριοτήτων της στο έδαφος των ΗΠΑ. Επεκτάθηκε, τόσο ως προς το μέγεθος όσο και ως προ το πεδίο δράσης της, μετά τις επιθέσεις της 11ης Σεπτεμβρίου 2001.

## Δείτε επίσης
* CIA
* NSA
* FBI
* Κοινότητα Υπηρεσιών Πληροφοριών Ηνωμένων Πολιτειών
* Συμβούλιο Εθνικής Ασφαλείας των ΗΠΑ
* Ομοσπονδιακή κυβέρνηση των ΗΠΑ

## Παραπομπές


## Εξωτερικοί σύνδεσμοι
* Επίσημη ιστοσελίδα
* 

Κατηγορία:Υπηρεσίες πληροφοριών των ΗΠΑ
Κατηγορία:Υπηρεσίες ασφαλείας των ΗΠΑ
NRO

thumb|261px|Η έδρα του NRO τη νύχτα
Το **Εθνικό Γραφείο Αναγνώρισης** (αγγλικά: *National Reconnaissance Office*, **NRO**) είναι μία από τις 16 υπηρεσίες πληροφοριών των ΗΠΑ και θεωρείται, μαζί με την Κεντρική Υπηρεσία Πληροφοριών (CIA), την Εθνική Υπηρεσία Ασφαλείας (NSA), την Στρατιωτική Υπηρεσία Πληροφοριών (DIA), και την National Geospatial-Intelligence Agency (NGA) μία από τις «πέντε μεγάλες» υπηρεσίες πληροφοριών των ΗΠΑ. Το NRO έχει την έδρα του στην κομητεία Φέιρφαξ της Βιρτζίνια, 2 μίλια (3 χλμ.) νότια από το διεθνές αεροδρόμιο Washington Dulles.

Σχεδιάζει, κατασκευάζει και λειτουργεί κατασκοπευτικούς δορυφόρους της κυβέρνησης των Ηνωμένων Πολιτειών, και παρέχει δορυφορική παροχή πληροφοριών σε διάφορες κυβερνητικές υπηρεσίες, κυρίως πληροφορίες σημάτων (SIGINT) στην NSA, εικόνες (IMINT) στην NGA και πληροφορίες μετρήσεων (MASINT) στην DIA.

Ο διευθυντής του NRO αναφέρει στον διευθυντή της Εθνικής Υπηρεσίας Πληροφοριών και τον υπουργό Άμυνας, και υπηρετεί ως Βοηθός Γραμματέας της Πολεμικής Αεροπορίας (Intelligence Space Technology). Το Ομοσπονδιακό εργατικό δυναμικό της NRO αποτελείται κυρίως από προσωπικό της Πολεμικής Αεροπορίας, CIA, NGA, NSA και του Πολεμικού Ναυτικού. Μια διακομματική έκθεση το 1996 περιέγραψε πως το NRO έχει μακράν το μεγαλύτερο προϋπολογισμό από κάθε υπηρεσία πληροφοριών, και «σχεδόν καθόλου ομοσπονδιακό εργατικό δυναμικό», πραγματοποιώντας τις περισσότερες από τις εργασίες της μέσω «δεκάδων χιλιάδων» προσωπικού αναδόχων εταιρειών άμυνας.

## Παραπομπές


## Εξωτερικοί σύνδεσμοι
* Επίσημη ιστοσελίδα
* 

## Δείτε επίσης
* DIA
* CIA
* NSA

Κατηγορία:Υπηρεσίες πληροφοριών των ΗΠΑ
Ινστιτούτο Σχεδίασης του Ούμεο

300px|thumb|right|Το Ινστιτούτο Σχεδίασης του Ούμεο.
Το **Ινστιτούτο Σχεδίασης του Ούμεο** (σουηδικά: *Designhögskolan i Umeå*) είναι εκπαιδευτικό ίδρυμα του Πανεπιστήμιου Ούμεο στη Σουηδία. Ιδρύθηκε το 1989 και είναι σχολή βιομηχανικού σχεδιασμού.

Είναι η μοναδική σχολή στη Σκανδιναβία και περιέχεται στη λίστα των 60 καλύτερων σχολών σχεδίασης του κόσμου του περιοδικού *BusinessWeek* (στις αξιολογήσεις του 2006, 2007 και 2009) . Το 2010 σε μια άλλη λίστα κατατάχθηκε στις 18 καλύτερες σχολές για βιομηχανικό σχεδιασμό στο κόσμο.  
Το 2011 κατατάχθηκε από την αξιολόγηση του *reddot* ως το δεύτερο στο είδος στην περιοχή της Ευρώπης και της Αμερικής  ενώ το 2012 πήρε την πρώτη θέση. 

## Παραπομπές


Κατηγορία:Ούμεο
Μενυχταίικα Αχαΐας

Τα **Μενυχταίικα** είναι χτισμένα σε υψόμετρο 673 μέτρων δυτικά των Καλαβρύτων και σε απόσταση 34 χιλιομέτρων από αυτά. Ο πληθυσμός του οικισμού σύμφωνα με την απογραφή του 2011 είναι 2 κάτοικοι. Είναι σχετικά νέος οικισμός και πρωτοαναφέρονται το 1928.

## Ιστορία
Πρόκειται για οικισμό της Τοπική Κοινότητας Κάτω Βλασίας, της Δημοτικής ενότητας Καλαβρύτων, του Δήμου Καλαβρύτων, στο Νομό Αχαΐας σύμφωνα με την διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Κάτω Βλασίας ενώ στη συνέχεια αποτέλεσε οικισμό του Δημοτικού διαμερίσματος Κάτω Βλασίας του «Καποδιστριακού» Δήμου Καλαβρύτων.

## Δημογραφικά στοιχεία
Η εξέλιξη του πληθυσμού του οικισμού είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α., Διοικητικές μεταβολές των Ο.Τ.Α - Διοικητικές μεταβολές Μενυχταιίκων Αχαΐας

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Ζαχαρίας Πυτιχούτης

Ο **Ζαχαρίας Πυτιχούτης** ή "Γκαγκάριν" (Αθήνα, 8 Οκτωβρίου 1940 - Αθήνα, 13 Μαΐου 2017) ήταν Έλληνας διεθνής ποδοσφαιριστής και προπονητής.

Αγωνιζόταν στο χώρο της μεσαίας γραμμής, αναλαμβάνοντας κυρίως ανασταλτικά καθήκοντα.
Ξεκίνησε την ποδοσφαιρική του πορεία από τον Ηλυσιακό (ως κεντρικός επιθετικός) υπό τις οδηγίες του Γιάννη Βάζου. Στη συνέχεια μετακινήθηκε για δέκα χρόνια στον Παναθηναϊκό, από το 1961 έως το 1969, λαμβάνοντας μέρος σε 182 επίσημους αγώνες πρωταθλήματος της Α΄Εθνικής κατηγορίας, επιτυγχάνοντας παράλληλα 10 τέρματα.
Κατέκτησε πέντε τίτλους πρωταθλητή (1961, 1962, 1964, 1965, 1969) και δύο Κύπελλα Ελλάδας (1967, 1969).
Ήταν δυο φορές διεθνής με την Εθνική Ομάδα των Ανδρών. Ολοκλήρωσε την ποδοσφαιρική του σταδιοδρομία με τη φανέλα της Παναχαϊκής τη σεζόν 1969-70 στην Α΄ Εθνική, πραγματοποιώντας 21 συμμετοχές και 1 τέρμα στο πρωτάθλημα.

Μετά την ολοκλήρωση της αγωνιστικής του σταδιοδρομίας ασχολήθηκε με την προπονητική και εργάσθηκε κυριότερα ως τεχνικός Αθηναϊκών ομάδων, αναλαμβάνοντας αρχικά την τεχνική ηγεσία του Ηλυσιακού, της ομάδας που ξεκίνησε το ποδόσφαιρο, τον οποίο ανέβασε στην Β΄ Εθνική το 1972. Στη συνέχεια, κατά το πρώτο μισό της σεζόν 1975-76 εργάστηκε στον Α.Π.Σ. Αμφιάλη στη μοναδική παρουσία της στην Β΄ Εθνική και κατόπιν εργάστηκε στους Ολυμπιακό Ν. Λιοσίων, Προοδευτική, Εθνικό Αστέρα κ.α. ενώ εργάστηκε επίσης και σε πλήθος ομάδων εκτός Αθηνών, μεταξύ των οποίων στους Παναιτωλικό, Α.Σ. Λαμία, Α.Ο. Τρίκαλα, Ηρόδοτο Ηρακλείου, Παναιγιάλειο, Α.Ε. Μεσολογγίου, κ.α.

Απεβίωσε στις 13 Μαΐου του 2017 σε νοσοκομείο της Αθήνας, καθώς αντιμετώπιζε προβλήματα υγείας.

## Πηγές
* Δημήτρης Αμούντζιας, "Α.Σ. Λαμία 1964-2002, η πορεία 38 χρόνων", Τόμος Α΄, σελ. 164.

## Παραπομπές


Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Εθνικής Ελλάδος
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Παναιτωλικού
Κατηγορία:Προπονητές ποδοσφαίρου Α.Ο. Τρικάλων
Κατηγορία:Προπονητές ποδοσφαίρου Ηροδότου Νέας Αλικαρνασσού
Κατηγορία:Προπονητές ποδοσφαίρου Α.Ε. Μεσολογγίου
Κατηγορία:Προπονητές ποδοσφαίρου Προοδευτικής
Έντμοντ Άντριου Χάρτζο

Ο **Έντμοντ Άντριου Χάρτζο** (*Edmond Andrew Harjo*, Οκλαχόμα, ΗΠΑ, 24 Δεκεμβρίου 1917-31 Μαρτίου 2014) ήταν Αμερικανός ερυθρόδερμος δάσκαλος, που καταγόταν από τη φυλή των Σεμινόλες, ο οποίος διαδραμάτισε πολύ σημαντικό ρόλο στην έκβαση του Β΄Π.Π.. Για τη συνεισφορά του αυτή βραβεύτηκε επανειλημμένα αλλά και κηδεύτηκε με τιμές στο κοιμητήριο βετεράνων της γενέτειράς του, στις 1 Απριλίου 2014

Ο Χάρτζο ήταν γιος ενός επίτροπου πρεσβυτεριανής ενορίας, θέση την οποία κατέλαβε και ο ίδιος. Σε νεαρή ηλικία μαζί με τα δυο αδέλφια του κατατάχθηκε στο στρατό των Ηνωμένων Πολιτειών και πολέμησε με το 195ο Πεδινό Σύνταγμα Πυροβολικού στη Νορμανδία (1944) και την Ίβο Τζίμα (1945).
Ύστερα από παρέμβαση ενός αξιωματικού που τον άκουσε εντελώς τυχαία να συνομιλεί με έναν άλλο στρατιώτη ινδιάνικης καταγωγής της φυλής των Κρικ, στην κοινή τους γλώσσα της διαλέκτου Μουσόγκι, ο Χάρτζο στρατολογήθηκε σαν κρυπτογράφος ("code talker") και εκπαιδεύτηκε στη διαβίβαση κωδικοποιημένων μηνυμάτων στις ραδιοεπικοινωνίες.
Ήταν μέλος του 4ου Τάγματος Διαβιβάσεων της 4ης Μεραρχίας Πεζικού των ΗΠΑ και για τις υπηρεσίες που προσέφερε στη χώρα του παρασημοφορήθηκε από το Κονγκρέσο το Νοέμβριο του 2013 μαζί με εκπροσώπους ακόμη 32 ινδιάνικων φυλών. Για τη συμβολή του στη συμμαχική νίκη είχε τιμηθεί άλλες δυο φορές, ενώ μετά τη λήξη του πολέμου εργάσθηκε σαν εκπαιδευτικός.

## Πηγή
* Εφημερίδα "*Ελεύθερος Τύπος της Κυριακής*", φύλλο 4 Μαΐου 2014, σελ. 39, συντάκτης Γιάννης Παπαδάτος, "*Ο Ινδιάνος που βρήκε τη γλώσσα της νίκης*"

## Παραπομπές


Κατηγορία:Αμερικανοί εκπαιδευτικοί
Κατηγορία:Αμερικανοί του Β΄ Παγκοσμίου Πολέμου
Παράδοξο του παππού

Το **παράδοξο του παππού** είναι ένα προτεινόμενο παράδοξο του ταξιδιού στο χρόνο που περιγράφτηκε από τον συγγραφέα επιστημονικής φαντασίας Ρενέ Μπαρζαβέλ στο βιβλίο του *Le Voyageur Imprudent*. Το παράδοξο περιγράφεται ως εξής: ο ταξιδιώτης του χρόνου πήγε πίσω στο χρόνο την περίοδο όπου ο παππούς δεν έχει παντρευτεί ακόμα και τον σκοτώνει. Ως αποτέλεσμα, ο ταξιδιώτης δε γεννήθηκε ποτέ. Αν δε γεννήθηκε ποτέ, τότε δεν μπόρεσε να ταξιδέψει στο χρόνο και να σκοτώσει τον παππού του, που σημαίνει ότι ο ταξιδιώτης γεννήθηκε τελικά.

Παρά το όνομα, το παράδοξο του παππού δεν αναφέρεται αποκλειστικά στην αδυναμία της γέννησης κάποιου. Αντίθετα, αναφέρεται σε οποιαδήποτε πράξη που θα έκανε το ταξίδι στο χρόνο ανέφικτο από την αρχή. Το παράδειγμα του ονόματος του παραδόξου είναι απλά η πιο διαδεδομένη σκέψη κάποιου που σκέφτεται ολόκληρη την εμβέλεια των πιθανών πράξεων. Άλλο παράδειγμα θα ήταν να χρησιμοποιήσει κάποιος επιστημονική γνώση για να εφεύρει μία χρονομηχανή, έπειτα να ταξιδέψει πίσω στο χρόνο και (είτε μέσω φόνου ή άλλου μέσου) να παρεμποδίσει την επιστημονική δουλειά που οδήγησε στις πληροφορίες που χρησιμοποίησε για να εφεύρει την χρονομηχανή. Ένα αντίστοιχο παράδοξο είναι γνωστό (στη φιλοσοφία) ως *αυτοβρεφοκτονία*, κατά την οποία ταξιδεύει κάποιος πίσω στο χρόνο και σκοτώνει κάποιον όταν είναι μωρό. 

Υποθέτοντας τον αιτιολογικό σύνδεσμο μεταξύ του παρόντος και του μέλλοντος του χρονοταξιδιώτη, το παράδοξο του παππού που διαταράσσει το σύνδεσμο μπορεί να θεωρηθεί απίθανο (έτσι αποκλείοντας την αυθαίρετη αλλαγή της μοίρας κάποιου). Ωστόσο, ένας αριθμός υποθέσεων έχει δημοσιευθεί για να αποφευχθεί το παράδοξο, όπως η ιδέα ότι το παρελθόν είναι απαράλλαχτο, οπότε ο παππούς θα επιβίωσε ήδη από την απόπειρα δολοφονίας του ή ο χρονοταξιδιώτης δημιουργεί μία εναλλακτική χρονογραμμή όπου ο ταξιδιώτης δε γεννήθηκε ποτέ.

Μία παραλλαγή του παράδοξου του παππού είναι το παράδοξο του Χίτλερ, μία αρκετά συχνή αλληγορία στην επιστημονική φαντασία, όπου ο πρωταγωνιστής ταξιδεύει πίσω στο χρόνο για να δολοφονήσει τον Αδόλφο Χίτλερ πριν προκαλέσει τον Β΄ Παγκόσμιο Πόλεμο. Αντί να εμποδίσει το ταξίδι στο χρόνο, η πράξη αφαιρεί κάθε λόγο για το ταξίδι, μαζί με τη γνώση ότι κανένας λόγος δεν υπήρξε, αφαιρώντας έτσι κάθε σημασία στο ταξίδι στο χρόνο από την αρχή. Επίσης, οι συνέπειες από την ύπαρξη του Χίτλερ είναι τόσο μνημειώδεις για οποιονδήποτε γεννήθηκε στις δεκαετίες μετά το Β΄ Παγκόσμιο Πόλεμο, που είναι πιθανό ότι το παράδοξο του παππού θα εφαρμοζόταν με κάποιο τρόπο (λόγω του γεγονότος ότι πρακτικά για κάποιον που γεννήθηκε μετά τον Β΄ Παγκόσμιο Πόλεμο πιθανόν η γέννηση του επηρεάστηκε με κάποιο τρόπο από τα αποτελέσματά του.

## Πηγές

* Grandfather Paradox

Παππου
Παραδοξο Παππου
Μαρκαριάν

Το όνομα **Μαρκαριάν** (Մարգարյան) είναι ένα συνηθισμένο αρμενικό επώνυμο. Στην ανατολική αρμενική διάλεκτο, το αντίστοιχό του είναι Μαργκαριάν. Το «Μαρκαριάν» μπορεί να αναφέρεται σε κάποιο από τα παρακάτω:

## Πρόσωπα
* Ανρί Μαρκαριάν (1926-1985), Βέλγος διεθνής τραγουδιστής, γνωστότερος ως **[[Μαρκ Αρυάν]]**
* Αντρανίκ Μαρκαριάν (1951-2007), πρωθυπουργός της Αρμενίας
* Βενιαμίν Μαρκαριάν (1913-1985), Αρμένιος αστροφυσικός
* Ρόμπερτ Μαρκαριάν (γενν. 1948), Ρώσος διπλωμάτης αρμενικής καταγωγής
* Σέρχιο Μαρκαριάν (γενν. 1944), Ουρουγουανός προπονητής ποδοσφαίρου αρμενικής καταγωγής
* Τατούλ Μαρκαριάν (γενν. 1964), Αρμένιος πρεσβευτής, ιδίως στις ΗΠΑ
* Χραντ Μαρκαριάν (γενν. 1958), Αρμένιος πολιτικός, επικεφαλής της ARF

## Αστρονομία
Ο εκ των ανωτέρω Βενιαμίν Μαρκαριάν έδωσε το όνομά του στα παρακάτω:

* Αλυσίδα του Μαρκαριάν, αλυσίδα γαλαξιών
* Γαλαξίες Μαρκαριάν, τύπος γαλαξιών
* Κατάλογος Μαρκαριάν, κατάλογος γαλαξιών, οι σημαντικότεροι από τους οποίους είναι οι:
** Μαρκαριάν 421
** Μαρκαριάν 501

## Δείτε επίσης
* Μαργκαριάν

Κατηγορία:Επώνυμα
Μαργκαριάν

Το όνομα **Μαργκαριάν** ή **Μαργκαρυάν** (Մարգարյան) είναι ένα συνηθισμένο αρμενικό επώνυμο. Στη δυτική αρμενική διάλεκτο, το αντίστοιχό του είναι Μαρκαριάν. Το «Μαργκαριάν» μπορεί να αναφέρεται σε κάποιο από τα παρακάτω πρόσωπα:

* Αντρανίκ Μαργκαριάν (1951-2007), πρωθυπουργός της Αρμενίας
* Γκουργκέν Μαργκαριάν (1978-2004), Αρμένιος υπολοχαγός που δολοφονήθηκε στη Βουδαπέστη
* Ταρόν Μαργκαριάν (γενν. 1978), δήμαρχος του Γερεβάν
* Χαύκ Μαργκαριάν (γενν. 1985), Αρμένιος ράπερ, γνωστός με το καλλιτεχνικό ψευδώνυμο HT Hayko

## Δείτε επίσης
* Μαρκαριάν

Κατηγορία:Επώνυμα
Βάμβας

Το ελληνικό επώνυμο **Βάμβας** μπορεί να αναφέρεται σε κάποιο από τα εξής πρόσωπα:

* Ιωάννης Βάμβας, ναυμάχος στην Επανάσταση του 1821
* Ιωάννης Βάμβας (1849-1895), ιατρός
* Νεόφυτος Βάμβας (1776-1855), δάσκαλος του Γένους
* Βάμβας (βασιλιάς) των Βησιγότθων της Ισπανίας & Σεπτιμανίας (βασ. 672-680)
Τζιμ Σέπαρντ

Ο **Τζιμ Σέπαρντ** (*αγγλ. "Jim Sheppard"*, 8 Μαΐου 1961) είναι Αμερικάνος μπασίστας της χέβι μέταλ μουσικής, γνωστός ως ιδρυτικό μέλος των συγκροτημάτων Sanctuary και Nevermore.

## Καριέρα
Ο Σέπαρντ γεννήθηκε στο Σιάτλ το 1961.

Η επαγγελματική μουσική του καριέρα ξεκίνησε με τους Sanctuary το 1985, όπου μαζί με τους κιθαρίστες Σιν Μπλοσλ και Λένι Ράτλετζ, τον τραγουδιστή Γουόρελ Ντέιν και το ντράμερ Ντέιβ Μπάντμπιλ ηχογράφησαν το πρώτο τους ντέμο, το οποίο τους βοήθησε να υπογράψουν στην "Epic Records". Το 1987 κυκλοφόρησαν το άλμπουμ "*[[Refuge Denied]]*" με την συμμετοχή του Ντέιβ Μαστέιν στην διασκευή στο "*White Rabbit*" των Jefferson Airplane, αλλά και στην παραγωγή του δίσκου. Οι Sanctuary άνοιγαν τις εμφανίσεις των Megadeth κατά την περιοδεία του άλμπουμ και στις αρχές του 1990 κυκλοφόρησαν το "*[[Into the Mirror Black]]*", ακολουθούμενο από το ΕΡ "*[[Into the Mirror Live]]*". Το συγκρότημα διαλύθηκε μετά από πιέσεις της δισκογραφικής εταιρείας να ακολουθήσουν έναν πιο εμπορικό ήχο. Οι Sanctuary επανενώθηκαν το 2010 περιοδεύοντας και ηχογραφώντας το επόμενο τους άλμπουμ.

Το 1991, ο Σέπαρντ σχημάτισε τους Nevermore μαζί με τον Ντέιν, τον κιθαρίστα Τζεφ Λούμις και το ντράμερ Μαρκ Άρινγκτον. Το ομώνυμο άλμπουμ τους κυκλοφόρησε το 1995, με το συγκρότημα να περιοδεύει με τους Blind Guardian στην Ευρώπη και τους Death στην Αμερική. Ακολούθησε το "*[[The Politics of Ecstasy]]*" το 1996, για το οποίο ενέταξαν στην σύνθεση τους το ντράμερ Βαν Γουίλιαμς. Η δημοτικότητα των Nevermore ανέβηκε με τους δίσκους "*[[Dreaming Neon Black]]*" και "*[[Dead Heart In A Dead World]]*", ενώ το συγκρότημα πραγματοποίησε περιοδείες με τους Fates Warning και τους Savatage.

Ακολούθησαν τα "*[[Enemies of Reality]]*" και "*[[This Godless Endeavor]]*", με τους Nevermore να συμμετέχουν στην "Gigantour" του Ντέιβ Μαστέιν μαζί με τους Megadeth, Anthrax, Dream Theater, The Dillinger Escape Plan και Fear Factory. Το 2010 κυκλοφόρησε το "*[[The Obsidian Conspiracy]]*", το πρώτο τους άλμπουμ που κατάφερε να μπει στους καταλόγους επιτυχιών στις Ηνωμένες Πολιτείες. Παρ' όλα αυτά, εσωτερικές έριδες οδήγησαν τους Λούμις και Γουίλιαμς σε αποχώρηση και οι Nevermore σταμάτησαν την δραστηριότητα τους.
Ο Σέπαρντ αναγκάστηκε να κάνει εγχείρηση στον εγκέφαλο για να αφαιρέσει καλοήθη όγκο, τον Φεβρουάριο του 2011. Επίσης, για πάνω από 15 χρόνια υποφέρει από την Νόσο του Κρον.

Ο Σέπαρντ και ο Γουόρελ Ντέιν είναι βραβευμένοι σεφ και ήταν ιδιοκτήτες εστιατορίου στο Σιάτλ κατά το παρελθόν.

## Δισκογραφία

## Εξωτερικοί σύνδεσμοι
* Jim Sheppard (jimsheppardofficial) on Myspace

## Πηγές
* Jim Shepard Discography at Discogs
* Jim Sheppard - Encyclopaedia Metallum: The Metal Archives
* James Sheppard - Metal Storm

Κατηγορία:Μπασίστες
Κατηγορία:Ροκ μουσικοί
Ιωάννης ΣΤ΄ ο Κωδωνάτος Αλεξανδρείας

Ο **Ιωάννης ΣΤ΄ ο Κωδωνάτος Αλεξανδρείας** ήταν Πατριάρχης Αλεξανδρείας.

## Βιογραφία
Ο **Ιωάννης ΣΤ΄ ο Κωδωνάτος Αλεξανδρείας** φέρεται να πατριάρχευσε στα τέλη του 11ου αιώνα (1062-1100) χωρίς να είναι κάτι άλλο γνωστό γι΄ αυτόν.
## Παραπομπές


## Πηγές
* Ιωάννης Κωνσταντινίδης, «Ιωάννης ΣΤ΄ ο Κωδωνάτος Αλεξανδρείας»,Θρησκευτική και Ηθική Εγκυκλοπαίδεια, τόμ. 7 (1966), στ. 10.

Κατηγορία:Πατριάρχες Αλεξανδρείας και πάσης Αφρικής
Κατηγορία:Επίσκοποι του 11ου αιώνα
Ιωάννης Γ' της Ρωσίας

Ο **Ιωάννης Γ' της Ρωσίας** ήταν μητροπολίτης της Ρωσίας που έζησε τον 11ο αιώνα.

## Βίος
Ο **Ιωάννης Γ' της Ρωσίας** ήταν Ελληνικής καταγωγής και αφού εξελέγη από τον Πατριάρχη Κωνσταντινουπόλεως συνόδευσε και συνόδευσε το 1099 την κόρη του ηγεμόνα Βσεβολόδου Ιάνκα κατά την επιστροφή της στη Ρωσία. Ποίμανε την Εκκλησία της Ρωσίας για ένα χρόνο.

## Πηγές
* Βλάσιος Φειδάς, «Ιωάννης Γ' της Ρωσίας», Θρησκευτική και Ηθική Εγκυκλοπάιδεια, τομ. 7 (1967), στ.9

Κατηγορία:Μητροπολίτες
Κατηγορία:Ορθόδοξοι λόγιοι
Κατηγορία:Ρωσική Ορθόδοξη Εκκλησία
Τετρακόσια Γράμματα του Καζαντζάκη στον Πρεβελάκη

Τα **Τετρακόσια Γράμματα του Καζαντζάκη στον Πρεβελάκη**, με υπότιτλο «*Και σαράντα άλλα Αυτόγραφα εκδιδόμενα με Σχόλια, ένα Σχεδίασμα Εσωτερικής Βιογραφίας και τη Χρονογραφία του Βίου του Ν.  Καζαντζάκη από τον Π. Πρεβελάκη*», συγκεντρώνουν σε έναν τόμο 888 σελίδων την αλληλογραφία του μεγάλου κρητικού συγγραφέα Νίκου Καζαντζάκη προς τον κατά 26 έτη ακριβώς νεαρότερο ομότεχνό του Παντελή Πρεβελάκη, στον οποίο ανήκει και η διάρθρωση και η επιμέλεια του όλου έργου. Η αλληλογραφία των δύο ανδρών καλύπτει μία διάρκεια 31 ετών, από το 1926 έως και τον θάνατο του Καζαντζάκη το 1957 και αποτελεί μία ανεκτίμητη πηγή για τη ζωή και το έργο του μεγάλου Έλληνα ποιητή.

## Περιεχόμενα

Το βιβλίο αποτελείται από τις εξής ενότητες:

* Εισαγωγή: Παντελής Πρεβελάκης, Ο Καζαντζάκης (Σχεδίασμα εσωτερικής βιογραφίας).
* Παντελής Πρεβελάκης, Η μέθοδος της έκδοσης, όπου εξηγείται σύντομα η  «Οδύσσεια» του βιβλίου και εκφράζονται θερμές ευχαριστίες στους συντελεστές του (Ελένη Ν. Καζαντζάκη, Εμμανουήλ Χ. Κάσδαγλης, Φάνης Κωνστανίδης και Κώστας Μιχαλάς).
* Παντελής Πρεβελάκης, Χρονογραφία του βίου του Νίκου Καζαντζάκη, η οποία χωρίζεται σε πέντε χρονικές περιόδους και ακολουθείται κάθε φορά από την αντίστοιχη αλληλογραφία, εκτός από την πρώτη, η οποία προσδιορίζεται από το γεγονός πως οι δύο συγγραφείς δεν είχαν ακόμη γνωριστεί:
** Η πρώτη περίοδος (1883-1926).
** Η δεύτερη περίοδος (1926-1929).
** Η τρίτη περίοδος (1929-1933).
** Η τέταρτη περίοδος (1933-1946).
** Η πέμπτη περίοδος (1946-1957).
* Παντελής Πρεβελάκης, Σχόλια (πληροφοριακά, επεξηγηματικά κ.ά.) που συνοδεύουν τα Γράμματα του Νίκου Καζαντζάκη.
* Ευρετήριο των ονομάτων που απαντώνται στην αλληλογραφία.
* 34 φωτογραφίες (ανέκδοτες οι περισσότερες τότε).

## Εκδόσεις
Το *Τετρακόσια Γράμματα του Καζαντζάκη στον Πρεβελάκη* εκδόθηκε τον Δεκέμβρη του 1965 στο τυπογραφείο των Φάνη Κωνσταντινίδη και Κώστα Μιχαλά με τυπογραφική επιμέλεια του Εμμανουήλ Χ. Κάσδαγλη και επανεκδόθηκε τον Δεκέμβρη του 1984 με επιμέλεια του Πάτροκλου Σταύρου.

## Σημειώσεις


## Πηγές
* *Τετρακόσια Γράμματα του Καζαντζάκη στον Πρεβελάκη*, Εκδόσεις Ελένης Ν. Καζαντζάκη, α΄ έκδοση Αθήνα 1965 & β΄ έκδοση Αθήνα 1984

## Εξωτερικοί σύνδεσμοι
* Βιβλιονέτ: Τετρακόσια Γράμματα του Καζαντζάκη στον Πρεβελάκη
* Παντελής Πρεβελάκης, 100 χρόνια από τη γέννησή του: Έλλη Αλεξίου, Καζαντζάκης και Πρεβελάκης
* Παντελής Πρεβελάκης, 100 χρόνια από τη γέννησή του: Φωτογραφίες με τον Καζαντζάκη

Κατηγορία:Επιστολές του Νίκου Καζαντζάκη
Κατηγορία:Παντελής Πρεβελάκης
Ηγήσιππος (εκκλησιαστικός συγγραφέας)

Ο **Ηγήσιππος** είναι εκκλησιαστικός συγγραφέας του β΄ αιώνος και ένας από τους σπουδαιότερους αναζητητές της εκκλησιαστικής και αποστολικής παραδόσεως. Περί του βίου του γνωρίζουμε μόνο ότι διέσωσε ο Ευσέβιος. Προερχόταν από την Ανατολή και διέμεινε για αρκετό διάστημα στην Κόρινθο και τη Ρώμη. Υπετέθη πως ήταν Εβραίος στην καταγωγή, καθώς γνώριζε την αραμαϊκή διάλεκτο και είχε γνώση της εβραϊκής παραδόσεως, αλλά υπάρχουν και αντίθετες απόψεις. Σύμφωνα με το Ευσέβιο προσήλθε σε ώριμη ηλικία στο χριστιανισμό και άκμασε επί Αντωνίνου και Μάρκου Αυρηλίου, κάτι που δηλώνει πως είχε γεννηθεί πιθανώς στις αρχές του β΄ αιώνος.

Ο **Ηγήσιππος** εξ αιτίας των πολλών αιρέσεων θέλησε να αναζητήσει την ορθή πίστη, με αποτέλεσμα να οδηγηθεί στα μεγάλα εκκλησιαστικά κέντρα της εποχής. Στην Κόρινθο διέμεινε αρκετό καιρό επί εποχής επισκόπου Πρίμου (τον διαδέχτηκε ο Διονύσιος Κορίνθου). Στη Ρώμη διέμεινε ακόμα μεγαλύτερο χρονικό διάστημα, επί εποχής της επισκοπείας του Ανικήτου Ρώμης (155-166). Τελικώς επέστρεψε στην Ανατολή, τη Συρία ή την Παλαιστίνη, όπου και συνέγραψε το έργο του, κατά το Πασχάλιο Χρονικό, σε πέντε βιβλία. Πέθανε επί Κομμόδου (180-193). Ο ίδιος κρίνεται ως σημαντική εκκλησιαστική προσωπικότητα της εποχής, που συνειδητοποίησε τον κίνδυνο που διέτρεχε η εκκλησία από τη σύγχυση που δημιουργούσαν οι αιρέσεις και προπαντώς ο Γνωστικισμός. Χωρίς να μπορεί να χαρακτηριστεί ως μεγάλος θεολόγος, κατανόησε πως η ανάδειξη της συνεχούς αποστολικής διαδοχής, συνάμα με την αδιάκοπη ιστορική συνέχεια της αποστολικής παραδόσεως θα αποτελούσε σημαντικό όπλο στην κατάδειξη της απλανής και αδιάφθορης διδασκαλίας της Αποστολικής εκκλησίας.

## Πηγές





Κατηγορία:Εκκλησιαστικοί συγγραφείς
Πέτρες του Άλε

Οι **Πέτρες του Άλε** (στα σουηδικά **Ales stenar**) είναι μεγαλιθικό μνημείο, το οποίο βρίσκεται στην νότια Σουηδία, περίπου 10 χιλ. νοτιοανατολικά της πόλης Ystad.

Το μνημείο αποτελείται από 59 ογκόλιθους (το βάρος των οποίων ποικίλλει από 500 έως 1.800 κιλά) και απεικονίζει ένα πλοίο. Το «πέτρινο» αυτό πλοίο έχει μήκος 67 μ. και πλάτος, στο φαρδύτερο σημείο του, 19 μ. και η πλώρη του, στην οποία είναι τοποθετημένος ένας ογκόλιθος που είναι μεγαλύτερος από τους υπόλοιπους, είναι στραμμένη προς την ανατολή. 

Δύο φορές έγιναν εργασίες αποκατάστασης του μνημείου: η πρώτη το 1916 οπότε επανατοποθετήθηκαν οι 43 από τους ογκόλιθους, οι οποίοι ήταν πεσμένοι στο έδαφος, και η δεύτερη το 1956. Το 1989 στη διάρκεια ανασκαφών στο μνημείο βρέθηκαν σε εφτά σημεία οργανικά υλικά. Τα οργανικά υλικά που βρέθηκαν στα έξι από τα εφτά σημεία χρονολογήθηκαν, με τη χρήση ραδιενεργού άνθρακα 14, γύρω στο 600 μ.Χ., που σύμφωνα με την Επιτροπή Εθνικής Κληρονομιάς της Σουηδίας είναι και η πιθανότερη εποχή κατασκευής του μνημείου. Τα υλικά από το έβδομο σημείο ανασκαφής είναι πολύ παλαιότερα (χρονολογήθηκαν  γύρω στο 3.500 π.Χ.).

## Παραπομπές


## Εξωτερικοί σύνδεσμοι
*https://web.archive.org/web/20090522065053/http://www.raa.se/cms/en/places_to_visit/our_historical_sites/ales_stenar.html
* https://web.archive.org/web/20141011000810/http://www.zwoje-scrolls.com/as/aleseng.html

Κατηγορία:Μεγαλιθικά μνημεία
Κατηγορία:Ιστορία της Σουηδίας
Ιωάννης ο Θεριστής

Ο **Ιωάννης ο Θεριστής** (1049-1129) είναι όσιος, δηλαδή αγιοποιημένος ασκητής του Χριστιανισμού. Παρά το ότι έζησε στην εποχή του απόηχου του Σχίσματος του 1054, τιμάται ως άγιος από την Ορθόδοξη Εκκλησία. Ο βίος του παραδίδεται πλήρης θρύλων και λαϊκών δοξασιών. 

## Βίος
Ο **Ιωάννης ο Θεριστής** γεννήθηκε στο Παλέρμο. Ο πατέρας του ήταν Βυζαντινός αγρότης των ακτών της Καλαβρίας, που σκοτώθηκε σε επιδρομή των Σαρακηνών. Η μητέρα του αιχμαλωτίσθηκε έγκυος στην ίδια επιδρομή και πουλήθηκε ως σκλάβα στο Παλέρμο, όπου γέννησε τον Ιωάννη, ο οποίος ανατράφηκε έτσι ως Χριστιανός από τη μητέρα του μέσα σε μουσουλμανικό περιβάλλον. Σε ηλικία 14 ετών ενθαρρύνθηκε από τη μητέρα του να διαφύγει στον τόπο του πατέρα του. Διέσχισε έτσι το Στενό της Μεσσήνης μέσα σε μια βάρκα χωρίς κουπιά ή πανί και μετά περπατώντας έφθασε στο Μοναστηράκιον, το σημερινό Μοναστεράτσε. Οι κάτοικοι, βλέποντάς τον ντυμένο σαν Άραβα, τον πήγαν στον επίσκοπο, ο οποίος τον ανέκρινε. Το αγόρι απάντησε ότι ήθελε να βαπτισθεί, αλλά ο επίσκοπος τον υπέβαλε σε σκληρές δοκιμασίες προτού του επιτρέψει να λάβει χριστιανικό όνομα δια του βαπτίσματος, το «Ιωάννης». Αφού βαπτίσθηκε εκάρη μοναχός στη μονή του Στύλου. Το επώνυμο *Θεριστής* τού δόθηκε από τον ηγούμενό του, επειδή του είχε αναθέσει αυτή τη δουλειά με σκοπό την ταπείνωσή του. 

## Πηγές
* Το λήμμα «Ιωάννης ο Θεριστής» στη *Θρησκευτική και Ηθική Εγκυκλοπαίδεια*, τόμος 7 (1966), στ. 6

Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι του 11ου αιώνα
Κατηγορία:Χριστιανοί άγιοι του 12ου αιώνα
Κατηγορία:Ιταλοί άγιοι
Κατηγορία:Βυζαντινοί μοναχοί
Χόλι Χάντερ

Η **Χόλι Χάντερ** (αγγλικά: *Holly P. Hunter*, 20 Μαρτίου 1958) είναι Αμερικανίδα ηθοποιός. Η μεγαλύτερη επιτυχία της είναι η ταινία *[[Μαθήματα πιάνου]]* (*The Piano*) καθώς βραβεύτηκε με Όσκαρ, BAFTA και Χρυση Σφαίρα. Τέλος έχει βραβευτεί δις με το Βραβείο Έμμυ.

## Βιογραφία
Η Χόλι Χάντερ γεννήθηκε 20 Μαρτίου το 1958 στο Κόνιερς της Τζόρτζια. Έλαβε το πτυχίο της υποκριτικής από τη σχολή *Carnegie Mellon University* του Πίτσμπουργκ και στη συνέχεια έπαιξε σε κάποιες θεατρικές παραστάσεις στην περιοχή.

Μεγάλες επιτυχίες της ηθοποιού είναι οι ερμηνείες της στις ταινίες: *Broadcast News*, *The Firm*, και το *Thirteen*, με τα οποία βρέθηκε προτεινόμενη για Όσκαρ και το *[[Μαθήματα πιάνου]]*, από το οποίο το 1993 έλαβε πολλά βραβεία, όπως το Όσκαρ Όσκαρ Α' Γυναικείου Ρόλου.

## Φιλμογραφία

## Παραπομπές


Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Εμμανουήλ Πρωιμάκης

Ο **Εμμανουήλ Πρωιμάκης** του Ιωσήφ  (1905 - 22 Μαρτίου 1975) ήταν Έλληνας αντιστασιακός και πολιτικός, ο οποίος διετέλεσε βουλευτής με την ΕΔΑ.

## Σταδιοδρομία
Γεννήθηκε στο Ρέθυμνο. Το 1924 ήταν φοιτητής Νομικής στο Πανεπιστήμιο της Αθήνας, εντάχθηκε στη Δημοκρατική Νεολαία του Παπαναστασίου.

Εργάστηκε ως δικηγόρος. Πολέμησε στην Εθνική Αντίσταση και ήταν συνιδρυτής του ΕΑΜ μαζί με το Στέλιο Κρητικό. Συνελήφθη το 1947 και οδηγήθηκε σε εξορία στην Ικαρία και στη Μακρόνησο. Εξελέγη για πρώτη φορά βουλευτής Πειραιώς στις εκλογές του 1951, ενόσω ήταν ακόμα εξόριστος. Η εκλογή του (όπως και άλλων βουλευτών, συνολικά 7) ακυρώθηκε εξαιτίας του ότι ήταν στην εξορία.  Εξελέγη ξανά βουλευτής Πειραιώς στις εκλογές του 1956.

Για τελευταία φορά εξελέγη βουλευτής στις εκλογές του 1958 με την ΕΔΑ στην εκλογική περιφέρεια Ηρακλείου. Μετά την εγκαθίδρυση του στρατιωτικού καθεστώτος το 1967 συνελήφθη ξανά, αν και η υγεία του ήταν επιβαρυμένη (δεν μπορούσε να περπατήσει). 

Πέθανε το 1975 και κηδεύτηκε στις 25 Μαρτίου στο νεκροταφείο της Καλλιθέας.

## Παραπομπές


Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Πειραιά
Κατηγορία:Βουλευτές Ηρακλείου
Όταν οι ρόδες χορεύουν

***Όταν οι ρόδες χορεύουν*** είναι ο τίτλος ενός ελληνικού κινηματογραφικού μιούζικαλ παραγωγής 1984, σε σενάριο και σκηνοθεσία Γιάννη Δαλιανίδη. 

## Πλοκή

Ο Γιώργος και η ζωηρή παρέα του μένουν σε κοινόβιο και αναστατώνουν την γειτονιά με τις μηχανές και τα πάρτι που κάνουν κάθε βράδυ. Η Ειρήνη είναι κορίτσι άλλης εποχής, ερωτεύεται τον Γιώργο και προσπαθεί να φέρει αυτόν και τους φίλους του στον καλό δρόμο. Ο Πέτρος, ο αδερφός της Ειρήνης, μαθαίνει τις σχέσεις της μ' αυτούς τους αλήτες και επεμβαίνει δυναμικά. Θα προσπαθήσει να την απομακρύνει από αυτόν αλλά στο τέλος τον πείθει και είναι σύμφωνος.

## Διανομή ρόλων
* Σταμάτης Γαρδέλης - Γιώργος**'
* [[Βάσια Παναγοπούλου]] - Ειρήνη**'
* Παύλος Ευαγγελόπουλος - Πέτρος**
* Στέλλα Κωνσταντινίδου - Σοφία
* Δήμητρα Σερεμέτη - μητέρα Ειρήνης και Πέτρου
* Άκης Φλωρέντης - Μπίλι
* Φάνης Κούρκουλος
* Τόλης Βελονάκης - Τόλης
* Μαρίνος Δούνας - Μαρίνος
* Τζώννυ Κάρρυ
* Αλέξια Μαργαρίτη - Αλέξις
* Τζέσικα Χάρις
* Νόνη Γλυκού - φίλη Γιώργου
* Κώστας Μακέδος - Καλαματιανός
* Σάκης Καραγιάννης
* Θόδωρος Προκοπίου
* Γιώργος Σταυρόπουλος
* Γιάννης Φύριος - Αντώνης
* Ζωή Βουδούρη - σύζυγος Αντώνη
* Αντώνης Τρικαμηνάς
* Μίμης Θειόπουλος - γείτονας
* Στέλιος Φράστας
* Μάγδα Λέκκα- Άννα 
* Μαρία Παλαιολόγου
* Κώστας Τύμβιος

## Κυκλοφορία
Η ταινία προβλήθηκε τη σεζόν 1984-1985, έκοψε 77.140 εισιτήρια και ήρθε 12η ανάμεσα στις 38 ταινίες της σεζόν. Κυκλοφόρησε και με τη μορφή ντιβιντί στις 25 Ιανουαρίου 2008. 

## Παραπομπές


## Εξωτερικοί σύνδεμσοι
* ''Όταν οι ρόδες χορεύουν'' στην Ταινιοθήκη της Ελλάδος
*  

Κατηγορία:Ταινίες του 1984
Κατηγορία:Ελληνικές ταινίες της δεκαετίας 1980
Κατηγορία:Ελληνόφωνες ταινίες
Κατηγορία:Ελληνικές μουσικές κωμικές ταινίες
Κατηγορία:Ταινίες σε σκηνοθεσία Γιάννη Δαλιανίδη
Κατηγορία:Ταινίες σε σενάριο Γιάννη Δαλιανίδη
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Γιώργου Καραγιάννη
Κοινότητα Υπηρεσιών Πληροφοριών Ηνωμένων Πολιτειών

Η **Κοινότητα Υπηρεσιών Πληροφοριών των Ηνωμένων Πολιτειών** (αγγλικά: *United States Intelligence Community*, **IC**) είναι μία ομοσπονδία από 17 ξεχωριστούς οργανισμούς της κυβέρνησης των Ηνωμένων Πολιτειών, που λειτουργούν χωριστά, αλλά και από κοινού όταν χρειαστεί, για τη διεξαγωγή μυστικών δράσεων που κρίνονται αναγκαίες για την εξωτερική πολιτική και την εθνική ασφάλεια των Ηνωμένων Πολιτειών. Οι φορείς-μέλη της I.C. περιλαμβάνουν μυστικές υπηρεσίες, στρατιωτικές υπηρεσίες πληροφοριών και πολιτικά γραφεία πληροφοριών και ανάλυσης εντός των ομοσπονδιακών εκτελεστικών τμημάτων. Η IC διοικείται από τον Διευθυντή Υπηρεσιών Πληροφοριών (DNI), ο οποίος δίνει αναφορά στον Πρόεδρο των Ηνωμένων Πολιτειών.

## Αρμοδιότητες
Μεταξύ των ποικίλων καθηκόντων τους, τα μέλη της Κοινότητας συλλέγουν ξένες και εγχώριες πληροφορίες, συμβάλλουν στον στρατιωτικό σχεδιασμό και την εκτέλεση της κατασκοπείας. Η IC ιδρύθηκε με το Εκτελεστικό Διάταγμα 12333, που υπεγράφη, στις 4 Δεκεμβρίου του 1981, από τον 40ο Πρόεδρο των ΗΠΑ, Ρόναλντ Ρήγκαν.

## Στατιστικά στοιχεία
Η Washington Post ανέφερε, το 2010, ότι υπήρχαν 1.271 κυβερνητικοί οργανισμοί και 1.931 ιδιωτικές εταιρείες σε 10.000 τοποθεσίες στις Ηνωμένες Πολιτείες, που εργάζονται για την καταπολέμηση της τρομοκρατίας, την εσωτερική ασφάλεια, και τη συλλογή πληροφοριών, και ότι η κοινότητα των υπηρεσιών πληροφοριών στο σύνολό της περιλαμβάνει 854.000 άτομα που κατέχουν άκρως απόρρητη εξουσιοδότηση. Σύμφωνα με μια μελέτη του 2008, από το γραφείο του διευθυντή των Υπηρεσιών Πληροφοριών (DNI), οι ιδιωτικές εταιρείες αποτελούν το 29% του εργατικού δυναμικού στην κοινότητα των υπηρεσιών πληροφοριών των ΗΠΑ και το κόστος τους είναι το ισοδύναμο του 49% των προϋπολογισμών του προσωπικού.

## Οργάνωση
[μικρογραφία|Το έμβλημα του [Διευθυντής Υπηρεσιών Πληροφοριών των ΗΠΑ|Διευθυντή των Υπηρεσιών Πληροφοριών (DNI)]]

### Μέλη

## Παραπομπές


## Εξωτερικοί σύνδεσμοι

* Επίσημη ιστοσελίδα

## Δείτε επίσης
* Πρόεδρος των Ηνωμένων Πολιτειών 
* Αντιπρόεδρος των ΗΠΑ
* Λευκός Οίκος
* Ομοσπονδιακή κυβέρνηση των ΗΠΑ
* Υπουργικό Συμβούλιο των Ηνωμένων Πολιτειών
* Συμβούλιο Εθνικής Ασφαλείας των ΗΠΑ
* Μυστική Υπηρεσία των Ηνωμένων Πολιτειών

Κατηγορία:Υπηρεσίες πληροφοριών των ΗΠΑ
Κατηγορία:Κυβέρνηση στις Ηνωμένες Πολιτείες
Υπουργείο Πολέμου των ΗΠΑ

Το **Υπουργείο Πολέμου των ΗΠΑ** (αγγλικά: *War Department* γνωστό ως **[[Πεντάγωνο (ΗΠΑ)|Πεντάγωνο]]**), είναι η εκτελεστική υπηρεσία της κυβέρνησης των Ηνωμένων Πολιτειών επιφορτισμένη με τον συντονισμό και την επίβλεψη όλων των υπηρεσιών και των λειτουργιών της κυβέρνησης που σχετίζονται άμεσα με την εθνική ασφάλεια και τις Ένοπλες Δυνάμεις των Ηνωμένων Πολιτειών. 

Το Υπουργείο, είναι επίσης ο μεγαλύτερος εργοδότης στον κόσμο, με περισσότερους από 2.13 εκατομμύρια σε υπηρεσία στρατιώτες, ναύτες, πεζοναύτες, αεροπόρους, εργαζομένους και πάνω από 1,1 εκατομμύρια εθνοφρουρών και μέλη του Στρατού, του Πολεμικού Ναυτικού, της Πολεμικής Αεροπορίας και των Πεζοναυτών. Το γενικό σύνολο είναι πάνω από 3,2 εκατομμύρια άνθρωποι.

Το Υπουργείο με επικεφαλής τον Υπουργό Πολέμου των ΗΠΑ - έχει τρία δευτερεύοντα στρατιωτικά τμήματα: το Αμερικανικό υπουργείο του Στρατού, το Αμερικανικό υπουργείο του Πολεμικού Ναυτικού, και το Αμερικανικό υπουργείο της Πολεμικής Αεροπορίας που επιβλέπει τον Αμερικανικό Στρατό, το Πολεμικό Ναυτικό των ΗΠΑ, το Σώμα των Πεζοναυτών των ΗΠΑ, και την Πολεμική Αεροπορία των ΗΠΑ. Επιπλέον, τέσσερις εθνικές υπηρεσίες πληροφοριών υπάγονται στο DOD - η Στρατιωτική Υπηρεσία Πληροφοριών (DIA), η Εθνική Υπηρεσία Ασφαλείας (NSA), η National Geospatial-Intelligence Agency (NGA) και το Εθνικό Γραφείο Αναγνώρισης (NRO). 

Άλλες Υπηρεσίες άμυνας περιλαμβάνουν τις Defense Agency Advanced Research Projects (DARPA), Defense Logistics Agency (DLA), Missile Defense Agency (MDA), Defense Threat Reduction Agency (DTRA), και την Υπηρεσία Προστασίας του Πενταγώνου (PFPA), τα οποία είναι όλα υπό την εντολή του Υπουργού της Άμυνας. Οι στρατιωτικές επιχειρήσεις του Υπουργείου διαχειρίζονται από εννέα περιφερειακές ή λειτουργικές Συγκροτημένες Διοικήσεις Μάχης. Το Υπουργείο λειτουργεί επίσης διάφορα σχολεία κοινών υπηρεσιών, συμπεριλαμβανομένου του Πανεπιστημίου Εθνικής Άμυνας (NDU) και το Εθνικό Κολλέγιο Πολέμου (NWC).

Το Υπουργείο λαμβάνει το υψηλότερο ποσό των δημοσιονομικών πόρων από όλες τις ομοσπονδιακές υπηρεσίες, που ισοδυναμεί με περισσότερο από το ήμισυ του ετήσιου διακριτικού ομοσπονδιακού προϋπολογισμού.

Στις 5 Σεπτεμβρίου 2025 υπεγράφη εκτελεστικό διάταγμα για τη μετονομασία του Υπουργείου ενώ είχαν ήδη προηγηθεί η μετονομασία της ιστοσελίδας.

## Δείτε επίσης
*Ομοσπονδιακή κυβέρνηση των ΗΠΑ
*Υπουργικό Συμβούλιο των Ηνωμένων Πολιτειών
*Πεντάγωνο (ΗΠΑ)
*Ένοπλες Δυνάμεις των ΗΠΑ
*Υπουργός Πολέμου των ΗΠΑ

## Παραπομπές


## Εξωτερικοί σύνδεσμοι

*

Κατηγορία:Πολιτική των Ηνωμένων Πολιτειών
Κατηγορία:Κυβέρνηση στις Ηνωμένες Πολιτείες
Αλεσάντρ Ντεσαπέλ

Ο **Αλεσάντρ Ντεσαπέλ** (γαλλικά: *Alexandre Louis Honore Lebreton Deschapelles*, 7 Μαρτίου 1780 – 27 Οκτωβρίου 1847) ήταν Γάλλος και πιθανόν υπήρξε ο δυνατότερος σκακιστής στον κόσμο μετά τον θάνατο του Φρανσουά-Αντρέ Φιλιντόρ και πριν την ήττα του από τον μαθητή του Λουί ντε λα Μπουρντοναί. Θεωρήθηκε ανεπίσημος παγκόσμιος πρωταθλητής στο σκάκι περίπου από το 1800 έως το 1820.

## Καταγωγή
Οι γονείς του ήταν ο Κόμης Λουί Γκατιέν Λε Μπρετόν, που γεννήθηκε στη Νέα Ορλεάνη της Λουιζιάνας το 1741, και η Μαρί Φρανσέζ Ζενεβιέβ από το Μπεζιέρ στο νότιο τμήμα της Γαλλίας. Ο Λουί Γκατιέν υπηρέτησε ως αξιωματικός σε ένα σύνταγμα δραγόνων και αργότερα μέσω της επιρροής του στενού του φίλου και μέλλοντα ναυάρχου Λατούς-Τρεβίλ, έγινε αξιωματικός της βασιλικής αυλής με διαμερίσματα πλάι σε αυτά του βασιλιά στο Παλάτι των Βερσαλλιών. Εκεί κοντά σε ένα χωριό, την 7η Μαρτίου του 1780, γεννήθηκε ο Αλεσάντρ Ντεσαπέλ.

## Στρατιωτική καριέρα
Αποφασίστηκε ότι ο Αλεσάντρ πρέπει να ξεκινήσει μια στρατιωτική καριέρα και έτσι τον έστειλαν στη φημισμένη στρατιωτική ακαδημία της Βρυέννης. Δεδομένου ότι η επιρροή του προστάτη τους Λατούς-Τρεβίλ σταμάτησε το 1791 και ο τρόμος άρχισε να βασιλεύει στη Γαλλία, ο Λουί Γκατιέν αποφάσισε να μεταναστεύσει στη Γερμανία με τη σύζυγό του και τις δύο αδελφές του Αλεσάντρ. Λίγο μετά την αποδημία του πατέρα του, ο Αλεσάντρ Ντεσαπέλ έπρεπε να φύγει από τη Βρυέννη και να ενταχθεί στο στρατό της Γαλλικής Δημοκρατίας. Υπηρετώντας ως στρατιώτης στο στρατό του Ναπολέοντα, ο Ντεσαπέλ έχασε το δεξί του χέρι στη μάχη και πήρε στη συνέχεια το παρατσούκλι "ο μονόχειρας". Είχε επίσης ένα τεράστιο τραύμα από σπάθη κατά μήκος όλου του προσώπου του, το οποίο προκαλούσε τη φρενολογία στους λάτρεις της εποχής του να υποστηρίζουν ότι το "κρανιακό τραύμα σπάθης" ήταν υπεύθυνο για την εκπληκτική του ικανότητα στο σκάκι.

## Καριέρα στο σκάκι και άλλα παιχνίδια
Ο Ντεσαπέλ είχε μια απίστευτη ικανότητα γενικά στα παιχνίδια. Τρεις μήνες μετά την εκμάθηση των κινήσεων της *Πολωνικής Ντάμας*, νίκησε τον Γάλλο πρωταθλητή του παιχνιδιού, και ισχυρίστηκε ότι είχε μάθει όλες τις γνώσεις του στο σκάκι μόλις σε τέσσερις ημέρες.

Ήταν ο δάσκαλος του Ζακ Φρανσουά Μωρέ και αργότερα, το 1820, δέχτηκε ως μαθητή του τον Λουί ντε λα Μπουρντοναί. Δύο χρόνια αργότερα, μετά τις ήττες του από τον Τζον Κόχραν και τον Γουίλιαμ Λιούις, ο Ντεσαπέλ στράφηκε στα παιχνίδια της τράπουλας (το *Ντεσαπέλ κουπ* στο Μπριτζ έχει πάρει το όνομά του). Επιστρέφοντας στους διαγωνισμούς σκακιού στα μέσα της δεκαετίας του 1830, ο Ντεσαπέλ συνέχισε το "σήμα κατατεθέν" του, να δίνει πάντα "πλεονεκτήματα" τους αντιπάλους του (βλ. Χάντικαπ σκακιού).

Λέγεται ότι κάποια φορά ο Ντεσαπέλ ζήτησε από έναν αντίπαλό του να παίξουν μια παρτίδα στοιχηματίζωντας χρήματα, εκείνος του δήλωσε: "η θρησκεία μου μού απαγορεύει να παίζω για χρήματα" και ο Ντεσαπέλ του απάντησε: "η δική μου μού απαγορεύει να είμαι παράλογος!"

Ο Ντεσαπέλ πέθανε στο Παρίσι στις 27 Οκτωβρίου 1847.

## Παραπομπές


## Πηγές
* 
* 

## Εξωτερικοί σύνδεσμοι
* 

Κατηγορία:Γάλλοι σκακιστές
Τζελέπηδες

Το οθωμανικό κράτος, θέλοντας να καλύψει άμεσα τι ανάγκες του σε ορισμένα κτηνοτροφικά προϊόντα, καθιερώνει ειδικό φόρο για τα μεγάλα κοπάδια. Γνωστός ως *τζελεπικό *(resm-iagnam-Icelebkeşan), η* *καταβολή του σε είδος και η είσπραξή του αποκλειστικά από το κράτος, οδηγεί στη σύσταση ειδικού μηχανισμού διεκπεραίωσής του. 

Τα πρόσωπα που τον συγκροτούν αποκαλούνται **τζελεπήδες** (celep). Η ανάγκη ύπαρξης ενός ευέλικτου σώματος, για την προμήθεια και παράδοση του απαιτούμενου προς κατανάλωση αριθμού ζώων σε λογικούς χρόνους, εμπλέκει σταδιακά τους κτηνοτροφικούς πληθυσμούς στον μηχανισμό απόδοσης αυτού του φόρου. Μέσω αυτής της διαδικασίας μετατρέπονται σε παραγωγική δύναμη της αυτοκρατορίας, ενώ η ιδιότητα του *τζελεπή *ταυτίζεται σταδιακά με τους ιδιοκτήτες κοπαδιών που έχουν αναλάβει να
εφοδιάσουν τον κρατικό μηχανισμό. Η αναβαθμισμένη σχέση με το κράτος τους δίνει τη δυνατότητα πρόσβασης ή παρέμβασης στην κρατική μηχανή, γεγονός που συντηρεί αλλά και υποκινεί τη διεκδίκηση μίας εντονότερης οικονομικής παρουσίας. Αυτή πραγματώνεται κατά την εξέλιξή της ως μία διευρυμένη εμπορική δραστηριότητα. Έτσι, οι «κηνοτρόφοι του κράτους», διοχετεύουν μέρος της παραγωγής στο ελεύθερο εμπόριο αποκτώντας περισσότερο κέρδος κάτι που τους καθιστά ανθρώπους του πλούτου.

## Βιβλιογραφία
* Β.Cvetkova, «Les Celep et leur rôle dansla vie économique des Balkans à l'époque Ottomane (XVe-XVIIe s.)», στο M. A. Cook, *Studiesin the Economic History of the Middle East, from the rise of Islam to the present day, *Οξφόρδη 1970,σελ 172-192. 
* B. Cvetkova, «Le service des "celep" et le ravitaillement en bétail dans l'Empire Ottoman (XVe-XVIIIe s.)», *Études Historiques *3 (Σόφια, 1966), σελ. 145-150
* Β. Μουταφτσίεβα, *Αγροτικές σχέσεις στην οθωμανική αυτοκρατορία (15ος – 16ος ),*μτφ. Ο. Αστρινάκη - Ε. Μπαλτά, εκδ. Πορεία, Αθήνα 1990., σελ  274 σημ. 205.
* Β. Ρόκου, *Ορεινές κοινωνίες κατά την περίοδο της Οθωμανικής κυριαρχίας στα Βαλκάνια*, εκδ. Ερωδιός, Θεσσαλονίκη 2007*,* σελ. 81-106.

Κατηγορία:Φορολογία στην Οθωμανική Αυτοκρατορία
Κατηγορία:Οθωμανικοί τίτλοι
Κατηγορία:Τουρκικές λέξεις και φράσεις
Θόδωρος Κατσαδράμης

Ο **Θόδωρος Κατσαδράμης** (Δόξα Αρκαδίας, 20 Μαΐου 1929 - Αθήνα, 22 Μαρτίου 2024) ήταν Έλληνας ηθοποιός του θεάτρου, του κινηματογράφου και της τηλεόρασης και σεναριογράφος.

## Βιογραφία
Εκπαιδεύθηκε στη Δραματική Σχολή του «Θεάτρου Τέχνης» του Καρόλου Κουν και πραγματοποίησε την πρώτη του εμφάνιση στη θεατρική σκηνή το 1954. Ήταν μέλος του Σ.Ε.Η.

Έλαβε μέρος σε δεκάδες παραστάσεις και έργα του σινεμά αλλά έγινε ευρύτερα γνωστός και γνώρισε μεγάλη επιτυχία από τη συμμετοχή του ως πρωταγωνιστής στην τηλεοπτική σειρά *[[Ο Ταξιτζής Μας|Ο ταξιτζής μας]]*, που προβλήθηκε στα τέλη της δεκαετίας του 1970.

Παντρεύτηκε δυο φορές. Πρώτη του σύζυγος υπήρξε η ηθοποιός Αγγέλικα Καπελλάρη και δεύτερη σύζυγος η γνωστή ηθοποιός Καίτη Παπανίκα, με την οποία απέκτησε έναν γιο, τον Δημήτρη.

Απεβίωσε σε ηλικία 94 ετών στις 22 Μαρτίου 2024. Ενταφιάστηκε στη γενέτειρά του, τη Δόξα στις 26 Μαρτίου.

## Φιλμογραφία
### Κινηματογράφος

## Θέατρο

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


## Πηγές
* Ιστότοπος Κινηματογραφικής Τέχνης
*
## Εξωτερικοί σύνδεσμοι
*

Κατηγορία:Έλληνες σεναριογράφοι
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Τιμαριώτες

Οι **Τιμαριώτες**, ονομασία που δινόταν στους Σπαχήδες, ήταν, κατά την περίοδο της οθωμανικής αυτοκρατορίας, εκπρόσωποι του κράτους που διαχειρίζονταν την περιουσία των κρατικών γαιών, το λεγόμενο τιμάριο, που ανήκαν όλες στο σουλτάνο.

## Οργάνωση
Στο οθωμανικό κράτος οι σουλτάνοι, ως κύριοι κρατικών γαιών (mîrî), είχαν το δικαίωμα είσπραξης έγγειας προσόδου αλλά και κατακράτησης του υπερπροϊόντος από αυτές. Ωστόσο, για να μπορέσουν να κυβερνήσουν την
αυτοκρατορία, από την αρχή της συγκρότησης της οθωμανικής κοινωνίας, παραχώρησαν τη γαιοπρόσοδο και το υπερπροϊόν στους στρατιωτικούς (timarlisipahi) και τους θρησκευτικούς υπεύθυνους της κρατικής οργάνωσης
(ulema), οι οποίοι αντιστοιχούσαν σε δύο διαφορετικές λειτουργίες της κρατικής οργάνωσης, τη στρατιωτική και τη θρησκευτικο-διοικητική.

## Αρμοδιότητες
Οι Τιμαριώτες ήταν, κατά κάποιο τρόπο, υπάλληλοι του οθωμανικού κράτους, διότι δεν είχαν κανένα δικαίωμα στην ιδιοκτησία των κρατικών γαιών που διαχειρίζονταν και δεν μπορούσαν να τις κληρονομήσουν. Συνεπώς
δεν ήταν φεουδάρχες και η εξουσία που ασκούσαν στα φέουδα και στους αγρότες, ήταν αυστηρά ρυθμισμένη από τους νόμους και, ανά πάσα στιγμή, ήταν υπόλογοι στο
σουλτάνο.

## Τιμάρια
Όταν μιλάμε για τιμάρια, επί οθωμανικής αυτοκρατορίας, θεωρητικά τουλάχιστον, εννοούμε εδάφη που ανήκουν στο κράτος στα οποία ο τιμαριούχος χρησιμοποιεί τα δικαιώματά του στο όνομα του κράτους. Βέβαια, εξ’
αρχής εμφανίζονται αποκλίσεις από τον απόλυτο κανόνα του συστήματος των τιμαριωτικών γαιών που ανήκαν στο κράτος, οι οποίες έτειναν προς τη δημιουργία ιδιόκτητων κτημάτων (mülk), εκ μέρους των αξιωματούχων του κράτους, τα οποία και τελικά οδήγησαν, κατά την περίοδο της παρακμής του οθωμανικού συστήματος, στην εμφάνιση προσωπικών φέουδων, των γνωστών τσιφλικιών.

## Πηγές
* S. Divtçoğlu, «Οικονoμικό μοντέλο της Οθωμανικής κοινωνίας (ΙΔ΄ και ΙΕ΄αιώνας)» στο *Η οικονομική δομή των Βαλκανικών χωρών στα χρόνια της οθωμανικής κυριαρχίας ιε΄ -ιθ΄ αι.*, εκδ. Μέλισσα, Αθήνα 1979, σελ. 115–117
* Ν. Σαρρής, *Οσμανική Πραγματικότητα*, μέρος Ι (Το δεσποτικό κράτος), μέρος ΙΙ (Δοσιματική διοίκηση), εκδ. Ι. Αρσενίδης & Σία, Αθήνα [χ.χ.], σελ. 55-77
* H. Inalcik, *Η οθωμανική αυτοκρατορία, Η κλασσική εποχή, 1300- 1600*, μτφ. M. Κοκολάκης, εκδ. Αλεξάνδρεια, Αθήνα, πρώτη έκδοση 1995, σελ. 188-194

Κατηγορία:Οικονομία της Οθωμανικής Αυτοκρατορίας
Σάσα Καστούρα

Η ** Αναστασία (Σάσα) Καστούρα** (Θεσσαλονίκη, 8 Οκτωβρίου 1940 - Θεσσαλονίκη, 17 Ιουνίου 2014) ήταν Ελληνίδα ηθοποιός του θεάτρου, του κινηματογράφου και της τηλεόρασης.

## Βιογραφία
Ιδιαίτερα γνωστή στο ευρύ κοινό έγινε μετά από τη συμμετοχή της στη δημοφιλή σειρά ''Η γειτονιά μας'', όπου υποδυόταν τη Σάσα, μια κομμώτρια, μνηστή του βασικού πρωταγωνιστή Μάκη Δεμίρη.  Πρωτοεμφανίστηκε στο θέατρο το 1962. Ήταν παντρεμένη με τον οπερατέρ Παύλο Φιλίππου. 

## Πολιτική
Ήταν μέλος του ΚΚΕ ήταν υποψήφια βουλευτής στις εκλογές στην Α' εκλογική περιφέρεια Θεσσαλονίκης, δυο φορές (1993, 1996).

## Φιλμογραφία

### Κινηματογράφος

### Τηλεόραση

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
 

## Παραπομπές


## Πηγές
* Ιστότοπος Κινηματογραφικής Τέχνης
* http://www.cine.gr 
* 

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου